একই সঙ্গে মঞ্চের সরকার সমর্থক অংশ হামলা করেছে ডা. ইমরান এইচ সরকারের নেতৃত্বাধীন অংশের কর্মীদের ওপর। সন্ধ্যায় মিছিল নিয়ে রূপসী বাংলা হোটেলের দিকে এগোতে চাইলে ইমরানের কর্মীদের বাধা দেয় পুলিশ। এ সময় ধস্তাধস্তিতে ইমরান এইচ সরকার আহত হন। মঞ্চের কয়েকজন কর্মী ইমরানকে উদ্ধার করে ঢাকা মেডিকেল কলেজ হাসপাতালে নিয়ে যান। এদিকে বাধা পেয়ে মিছিল নিয়ে শাহবাগের দিকে যাওয়ার সময় যাদুঘরের সামনে কামাল পাশার নেতৃত্বাধীন অংশের কর্মীদের সঙ্গে ডা. ইমরানের কর্মীদের মধ্যে সংঘর্ষের ঘটনা ঘটে। এতে বেশ কয়েকজন আহত হয়েছেন। এ ঘটনার পর শাহবাগে পাল্টাপাল্টি মিছিল করেন দুই পক্ষের কর্মীরাই।